El 26 de juny de 2019, es va iniciar un incendi forestal al municipi de la Torre de l'Espanyol, que es va propagar ràpidament en direcció nord esdevenint un gran incendi forestal i afectant terrenys forestals, agrícoles i urbans de les comarques de la Ribera d'Ebre, les Garrigues i el Segrià.
L'incendi va afectar més de 5.000 hectàrees, i va danyar greument infraestructures i béns de titularitat pública i privada.
Les explotacions agrícoles i ramaderes han perdut capacitat productiva pels danys de l'incendi sobre les plantacions, sobre el bestiar i sobre les infraestructures de reg, imprescindibles per assegurar la viabilitat de les explotacions.
Igualment, l'incendi ha afectat les infraestructures de reg de les comunitats de regants de la zona afectada.
L'Acord del Govern d'1 d'agost de 2019, pel qual s'impulsen mesures urgents per pal·liar els danys ocasionats per l'incendi forestal a les comarques de la Ribera d'Ebre, les Garrigues i el Segrià, acorda impulsar un seguit de mesures urgents per pal·liar els danys ocasionats per l'incendi forestal de 26 de juny de 2019 en els municipis on es fan constar.
Per tot l'exposat, es considera necessari establir un ajut adreçat a pal·liar les pèrdues provocades per l'incendi als productors professionals d'aquest sector, que els permeti continuar amb l'activitat agrària.
El règim d'aquests ajuts és el que estableix el Reglament (UE) 1408/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis en el sector agrícola (DOUE L- 352, de 24.12.2013).
Pel que fa a les comunitats de regants, el règim dels ajuts és el que estableix el Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013).
Consegüentment, valorada la conveniència de donar suport a les explotacions agràries i comunitats de regants afectades per l'incendi de la Ribera d'Ebre, les Garrigues i el Segrià per a la restitució del seu potencial productiu, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Desenvolupament Rural, i en ús de les atribucions que m'han estat conferides,
Aprovar les bases reguladores destinats a les explotacions agràries i comunitats de regants afectades per l'incendi forestal de 26 de juny de 2019 a les comarques de la Ribera d'Ebre, les Garrigues i el Segrià, les quals es publiquen a l'annex 1 d'aquesta Ordre.
Aprovar el procediment de participació per mitjans telemàtics en la convocatòria pública dels ajuts regulats en les bases reguladores aprovades en l'article 1 que és obligatori per a totes les persones sol·licitants, el qual consta a l'annex 4 d'aquesta Ordre.
Aquesta Ordre entrarà en vigor l'endemà de la seva publicació en el Diari Oficial de la General de Catalunya (DOGC).
Barcelona, 23 d'octubre de 2019
-1 L'objecte dels ajuts que estableix l'ordre és la recuperació del potencial productiu de les finques de les explotacions agràries per garantir-ne la viabilitat, i la reparació i restauració de les infraestructures hidràuliques de regadiu i la rehabilitació de les xarxes de reg garantint la continuïtat de les comunitats de regants, afectades per l'incendi forestal de 26 de juny a les comarques de la Ribera d'Ebre, les Garrigues i el Segrià.
Poden ser beneficiàries d'aquests ajuts les persones titulars d'explotacions agràries i les comunitats de regants afectades per l'incendi forestal de 26 de juny a la Ribera d'Ebre, les Garrigues i el Segrià i que hagin patit danys en el potencial productiu de les seves explotacions.
-3 Condicions generals d'admissibilitat
Les explotacions agràries i comunitats de regants beneficiàries dels ajuts han d'haver estat afectades pels incendis a què fa referència l'article 1, en els termes municipals que figuren a l'annex 2, i han de complir les condicions generals d'admissibilitat següents:
3.1 En el cas de les explotacions agràries:
a) Han d'haver estat declarades a la Declaració única agrària (DUN) pel sol·licitant de l'ajut.
b) En el cas d'explotacions agrícoles, a més de l'establert en la lletra a):
- Les superfícies han d'haver estat declarades a la DUN de l'any 2019.
La classificació en secà o regadiu serà la que s'hagi declarat a la DUN 2019.
- Les superfícies, prèviament a l'incendi, havien de ser productives, no podien estar abandonades ni en condicions deficients de cultiu (com arbres morts, parcel·les sense mantenir, sense constatació de treball del sòl ni podes, etc.).
- La superfície mínima afectada ha de ser igual o superior a 0,5 hectàrees.
- Si l'afectació és a la xarxa de reg de la parcel·la, els recintes afectats han d'haver estat declarats de regadiu a la DUN.
3.2 En el cas de comunitats de regants:
- Han de tenir instal·lacions o superfície de regadiu dintre de la zona afectada per l'incendi.
4.1 Per obtenir la condició de beneficiàries de les subvencions, les persones sol·licitants han de complir des del moment de presentació de la sol·licitud els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
En cas d'haver rebut ajuts de minimis en l'exercici fiscal actual i en els dos exercicis fiscals anteriors, que l'ajut global de minimis que hagi rebut no superi els límits establerts.
c) En cas d'empreses amb 50 o més treballadors, complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
d) En cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-ho als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
e) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.07.2014).
f) En cas de realització de l'activitat objecte de la subvenció utilitzant qualsevol element susceptible de generar drets d'autor, complir amb la normativa sobre propietat intel·lectual.
g) Quan es tracti de persones físiques empresàries, estar donat d'alta en el cens de l'impost sobre activitats econòmiques en aquells supòsits en què sigui obligatori.
h) Quan es tracti d'entitats sense ànim de lucre, estar inscrites en el registre corresponent.
i) En cas de comptar amb centres laborals, complir amb la normativa de política lingüística fent constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
j) En cas de comptar amb centres i establiments oberts al públic, complir amb la normativa de política lingüística atenent els consumidors en qualsevol de les llengües oficials de Catalunya i redactant, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
k) En el cas de línies d'ajuts en què el beneficiaris puguin ser les fundacions, complir el deure de presentar els comptes anuals davant del protectorat.
l) En el cas de línies d'ajuts en què la persona beneficiària pugui ser una associació o una fundació, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
m) En el cas d'agrupació de persones físiques o jurídiques aquesta no es podrà dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
n) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
o) Les persones sol·licitants d'aquests ajuts s'han d'adherir al codi ètic que figura com a annex 5.
4.2 Pel que fa a la concurrència amb altres ajuts, i sense perjudici del límit quantitatiu que disposen els articles 3 del Reglament (UE) 1407/2013 i del Reglament (UE) 1408/2013, el règim d'acumulació amb altres ajuts de minimis es regeix per l'establert en els articles 5 dels reglaments esmentats.
Els ajuts que s'estableixen en aquesta Ordre es podran acumular a d'altres ajuts públics per les mateixes despeses subvencionables, sempre que aquesta acumulació no doni lloc a una intensitat superior a l'establerta per a les circumstàncies concretes de cada cas per la normativa comunitària.
5.1 En el cas de les explotacions agràries, els ajuts consisteixen en una o dues de les modalitats següents:
a) Un ajut per a les despeses de realització d'actuacions per a la restitució del potencial productiu (en el cas de la d'arrencada i plantació no inclou la compra de planter i l'actuació de replantació) pels imports màxims per hectàrea afectada per l'incendi següents:
b) Compensació de les càrregues financeres per operacions de finançament amb l'Institut Català de Finances (ICF), en el marc de l'Ordre AAM/76/2015, de 10 d'abril, per la qual s'aproven les bases reguladores dels ajuts de minimis en forma de garantia per al finançament de les empreses agràries, agroalimentàries, forestals i del sector de la pesca i l'aqüicultura, s'obre la convocatòria corresponent i es deroga l'Ordre AAM/146/2014, de 9 de maig (DOGC núm. 6852, de 16.4.2015).
5.2 En el cas de les comunitats de regants, els ajuts consisteixen en una o dues de les modalitats següents:
a) Un ajut per un import màxim de 510 € per hectàrea adherida a la Comunitat de Regants, a causa de la disminució del consum d'aigua durant el període de recuperació del potencial productiu.
b) Un ajut a la restauració d'infraestructures de regulació i control:
- CR de Garrigues Sud i CR de la Palma d'Ebre: 15 €/ ha de regadiu afectada per l'incendi 5.3 Les característiques dels préstecs de l'apartat 5.1.b) són les següents:
a) Import màxim: els imports màxims establerts a l'annex 3 per les hectàrees afectades per l'incendi que hagin de realitzar actuacions de replantació o restauració dels conreus i els sistemes de reg descomptant l'import que hagin pogut obtenir com a conseqüència de l'assegurança que les persones afectades poguessin tenir contractades i que cobreixin aquest sinistre i altres mesures de foment d'altres administracions públiques.
A aquest import, caldrà descomptar-hi l'ajut de l'apartat 5.1.a), si s'ha sol·licitat.
- Per a préstecs d'inversió, el termini és de fins a deu anys, amb fins a quatre de carència i amortització lineal.
- Per a préstecs de circulant, el termini és fins a cinc anys, sense carència, amb amortització lineal.
- Per a préstecs d'inversió el tipus serà del 4% fix.
Es considera préstec d'inversió la plantació de conreus llenyosos i la reposició de la xarxa de reg malmesa en les explotacions agràries i la xarxa de reg de distribució de les comunitats de regants.
- Per a préstecs de circulant de les explotacions agràries, el tipus serà del 3,25% fix.
Per préstecs per import inferior o igual a 50.000 €: 250 €.
Per préstecs per imports superiors a 50.000 €: 0,75% del nominal del préstec.
En cas d'amortització anticipada, es repercutiran els costos de ruptura de cancel·lació del Swap.
e) Tramitació: Seran auxiliables les operacions de finançament dins el tram de capital específic establert per als afectats per l'incendi, incloses les formalitzades abans de la sol·licitud d'ajut.
El termini de presentació de sol·licituds de préstec finalitza el 15 de novembre de 2019, inclòs.
f) Import de l'ajut: El corresponent a la bonificació del 100% dels interessos de tot el període de vida del préstec.
Els dos tipus de préstec (inversió i circulant) són compatibles.
5.4 La quantia màxima destinada a aquests ajuts i l'aplicació pressupostària a la qual s'ha d'imputar són les que determina la resolució de convocatòria corresponent.
5.5 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària i d'acord amb els criteris d'atribució i prioritats establerts a l'apartat 10 d'aquestes bases reguladores.
5.6 Aquests ajuts se sotmeten al Reglament (UE) 1408/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis en el sector agrícola, segons el qual el total d'ajuts de minimis concedits a una persona beneficiària no podrà excedir els 20.000 euros bruts durant l'exercici fiscal en curs i els dos exercicis fiscals anteriors, i sense que s'incrementi el llindar establert per Estat membre.
Pel que fa a les comunitats de regants, el règim dels ajuts és el que estableix el Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis, segons el qual el total d'ajuts de minimis concedits a una persona beneficiària no podrà excedir els 200.000 euros bruts durant l'exercici fiscal en curs i els dos exercicis fiscals anteriors, i sense que s'incrementi el llindar establert per Estat membre.
5.7 Quan l'import proposat de subvenció per atorgar en una sol·licitud sigui inferior a 100 euros, aquesta no es tramitarà per qüestió d'eficàcia i eficiència administrativa i s'arxivarà l'expedient amb la comunicació prèvia a la persona sol·licitant.
Les sol·licituds s'han de presentar per mitjans telemàtics des de la pàgina http://seu.gencat.cat d'acord amb el procediment establert en l'annex 4 mitjançant els formularis normalitzats establerts pel DARP.
-7.Documentació a presentar amb la sol·licitud
7.1 A les sol·licituds, s'hi ha d'adjuntar la documentació que es detalla a continuació.
No obstant això, no cal aportar els documents indicats en les lletres següents en el cas que la persona sol·licitant els hagi presentat anteriorment a qualsevol òrgan de l'Administració, sempre que no hagin transcorregut més de cinc anys des de la presentació i no hagin experimentat cap modificació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació, d'acord amb l'apartat 7.4.
Si aquesta documentació està disponible al Registre d'entitats jurídiques, Registre de Cooperatives o Registre de Societats Agràries de Transformació (SAT), es verificarà d'ofici.
e) En el cas d'agrupacions de persones físiques o jurídiques, s'ha de fer constar els compromisos d'execució assumits per cada membre de l'agrupació.
f) En el cas dels titulars d'explotació agrària que disposessin prèviament a l'incendi d'assegurança agrària contractada pel conreu afectat, presentació del rebut de pagament.
g) En el cas de comunitats de regants, a més de la documentació anterior que s'escaigui, ordenances o estatuts de la comunitat de regants i la relació de parcel·les amb les dades cadastrals (polígon, parcel·la i municipi) per les quals demana ajut i el certificat del Secretari de la Comunitat de Regants conformement aquestes parcel·les estan incloses en el padró de parcel·les de la Comunitat de Regants.
7.2 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) Que totes les dades que consten a la sol·licitud són certes i que es compromet a aportar les dades i els documents necessaris per a la seva comprovació.
b) Que el compte on s'ha d'ingressar l'import de l'ajut inclòs en l'imprès de sol·licitud pertany a la persona beneficiària de l'ajut.
c) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
d) Declaració sobre si s'han demanat i/o s'han obtingut altres ajuts públics o privats per a la mateixa finalitat, fent constar la relació detallada amb l'entitat concedent i la quantitat sol·licitada i/o obtinguda.
En cas d'haver rebut ajuts de minimis en l'exercici fiscal actual i en els dos exercicis fiscals anteriors, que l'ajut global de minimis que s'ha rebut no supera els límits establerts.
g) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.7.14).
h) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
Aquesta informació es consultarà d'ofici al registre corresponent del Departament d'Empresa i Coneixement.
Aquesta informació es verificarà d'ofici consultant el registre de Plans d'Igualtat del Departament d'Empresa i Coneixement, i en cas que el pla no constés en l'esmentat registre, la persona beneficiària l'haurà d'aportar.
i) Realització de l'activitat objecte de la subvenció utilitzant qualsevol element susceptible de generar drets d'autor: Compliment la normativa sobre propietat intel·lectual.
j) Quan es tracti de persones físiques empresàries: Estar donat d'alta en el cens de l'impost sobre activitats econòmiques en aquells supòsits en què sigui obligatori.
k) Quan es tracti d'entitats sense ànim de lucre: estar inscrites en el registre corresponent.
l) Als centres laborals, compliment de la normativa de política lingüística: fer constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
m) Quan es tracti de centres i establiments oberts al públic, compliment de la normativa de política lingüística: atendre els consumidors en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
n) En el cas de les fundacions, compliment de la normativa en relació amb els comptes: haver complert el deure de presentar els comptes anuals davant del protectorat.
o) En el cas d'agrupació de persones físiques o jurídiques compromís de no dissoldre's fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i prèvia audiència a la persona interessada i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
7.3 En la sol·licitud de l'ajut la persona interessada s'ha d'indicar si autoritza el DARP per obtenir els certificats o verificacions necessaris per a la tramitació de l'ajut a emetre per altres administracions o entitats públiques.
7.4 La presentació de la sol·licitud de subvenció faculta el DARP per comprovar la conformitat de les dades que s'hi contenen o es declaren.
Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres o visites a camp quan sigui necessari.
-10 Criteris d'atribució i prioritats
En el cas que els ajuts sol·licitats superin la dotació pressupostària que estableixi la convocatòria, segons el tipus d'ajut i sol·licitant, s'aplicaran els criteris següents:
a) Per a explotacions agràries que sol·licitin ajut de l'apartat 5.1.a) s'aplicaran els criteris de puntuació següents:
- Sol·licitants que disposin en el moment del sinistre d'una assegurança agrícola contractada per al conreu afectat: 5 punts.
- Sol·licitants amb la condició de jove agricultor/a persona física que siguin agricultors/es professionals o que hagin estat beneficiaris d'un ajut a la primera instal·lació de les convocatòries 2016, 2017 i 2018, o Joves agricultors/es instal·lats en una explotació constituïda com a persona jurídica i que aquesta té la consideració d ́EAP i on el/la jove agricultor/a té un nombre d'accions o participacions que suposen un capital social igual o superior que el del soci de major participació: 3 punts.
- Sol·licitants amb la condició d'agricultor/a professional: 2 punts.
- Sol·licitants persones jurídiques que tinguin la condició d'EAP i no es trobin en la situació del segon guió: 1 punt.
Els barems de puntuació no són acumulables, excepte el primer guió, que disposi d'assegurança, que si és acumulable.
S'atendran en primer lloc les sol·licituds amb major puntuació.
A les sol·licituds amb una mateixa puntuació per les quals no hi hagi suficient pressupost per satisfer la totalitat dels expedients del mateix grup, es resoldran a prorrateig segons el pressupost disponible.
Un cop esgotat el pressupost disponible, la resta de sol·licituds seran denegades per manca de disponibilitat pressupostària.
Als efectes d'aplicar aquests criteris de prioritat, s'entén per:
- Jove agricultor/a: persona que en el moment de presentar la sol licitud té més de 18 i no té més de 40 anys, d'acord amb la definició de l'article 3 h) del Decret 44/2010, de 24 d'abril, pel qual es crea el Sistema Integrat de Dades d'Explotacions Agràries de Catalunya.
- Agricultor/a professional: la persona física titular d'una explotació agrària que obtingui, almenys, el 50% de la seva renda total d'activitats agràries o altres activitats complementàries, sempre que la part de renda procedent directament de l'activitat agrària no sigui inferior al 25% de la seva renda total i el volum d'ocupació dedicada a activitats agràries o complementàries sigui igual o superior a la meitat d'una unitat de treball agrari, d'acord amb la definició de l'article 3 f) del Decret 44/2012, de 24 d'abril.
- Explotació Agrària Prioritària: aquella que hagi obtingut el reconeixement com a Explotació Agrària Prioritària per part del DARP d'acord amb el Decret 44/2012, de 24 d'abril, i com a tal estigui inscrita en el Catàleg d'Explotacions Agràries Prioritàries.
b) Per a explotacions agràries que sol·licitin préstec bonificat de l'apartat 5.1.b), en el cas que l'import total de la bonificació sol·licitada superés la dotació pressupostaria disponible, s'aplicarà prorrateig a l'ajut de tots els sol·licitants.
c) Per a les comunitats de regants, ajut de l'apartat 5.2, en el cas que l'import total sol·licitat superés la dotació pressupostaria disponible, s'aplicarà prorrateig a l'ajut de tots els sol·licitants.
11.1 El procediment de concessió de la subvenció de l'ajut es realitza en règim de concurrència competitiva per a les sol·licituds d'ajut de l'apartat 5.1.a) i mitjançant el criteri d'atribució establert en l'apartat 10 d'aquestes bases reguladores per a les sol·licituds d'ajut dels apartats 5.1.b) i 5.2.
11.2 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://tauler.seu.cat ).
Prèviament a la publicació en el tauler electrònic les persones interessades rebran un avís al correu electrònic que hagin fet constar en l'imprès de sol·licitud.
11.3 L'òrgan instructor dels expedients d'ajuts és el Servei d'Ajuts a la Sostenibilitat Agrària en el cas de les sol·licituds d'ajut de l'apartat 5.1, i la Subdirecció General d'Infraestructures Rurals en el cas de les sol·licituds d'ajut de l'apartat 5.2.
L'òrgan competent per emetre la resolució sobre totes les sol·licituds d'ajut és la persona titular de la Direcció General de Desenvolupament Rural.
A aquests efectes, es nomena una comissió de valoració, que serà l'òrgan col·legiat encarregat de valorar les sol·licituds d'ajuts, formada pel subdirector o la subdirectora general d'Agricultura, el subdirector o subdirectora de Planificació Rural i pel subdirector o la subdirectora general d'Infraestructures Rurals.
La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
11.4 Quan les sol·licituds qualificades d'auxiliables superin la disponibilitat pressupostària, la Comissió de valoració determinarà l'assignació dels fons, d'acord amb els criteris d'atribució i prioritats establerts en l'apartat 10 d'aquestes bases reguladores.
11.5 En el cas de les operacions de préstec de l'apartat 5.1.b), l'ICF estudiarà les sol·licituds de finançament que han de ser presentades abans del 15 de novembre de 2019, analitzarà la viabilitat econòmica de l'operació, farà un estudi de risc financer, determinarà l'aprovació o denegació del finançament d'acord amb els seus criteris de caràcter financer i establirà les condicions financeres de l'operació (import de la sol·licitud de préstec, terminis d'amortització i garanties, i imports dels interessos).
L'ICF informarà la Direcció General de Desenvolupament Rural sobre l'aprovació o la denegació de la sol·licitud de préstec i de les dades a què fa referència el paràgraf anterior abans de la proposta de resolució provisional.
11.6 Un cop avaluades les sol·licituds, l'òrgan instructor formula la proposta de resolució provisional de concessió de les subvencions, d'acord amb l'informe de la comissió de valoració.
11.7 L'ajut podrà ser reduït totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
-12 Proposta de resolució provisional, acceptació de la subvenció, reformulació i presentació de documentació addicional
12.1 La proposta de resolució de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya [URL].
12.2 La proposta de resolució ha de contenir la llista de sol·licitants proposats per ser beneficiaris de les subvencions, amb l'import de la subvenció proposada, i en el cas dels ajuts de l'apartat 5.1.b) indicant l'import sol·licitat del préstec i l'import dels interessos corresponents.
12.3 La subvenció s'entendrà acceptada en el supòsit que la persona beneficiària no presenti cap al·legació en el termini de 10 dies hàbils a comptar des de l'endemà de la publicació de la resolució provisional.
12.4 En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits establerts d'acord amb l'activitat del beneficiari de l'apartat 3, requerirà a la persona beneficiària per tal que aporti la documentació escaient en els termes previstos a l'apartat 7 d'aquestes bases reguladores.
12.5 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
13.1 L'incompliment dels requisits no esmenables o la presentació fora de termini de la sol·licitud comporta la inadmissió de la sol·licitud.
13.2 Comporta el desistiment de la sol·licitud: la manca de presentació de qualsevol dels documents establerts en l'apartat o la manca d'esmena dels requisits esmenables, dins el termini de 10 dies hàbils i amb el requeriment previ.
13.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
13.4 Qualsevol persona sol·licitant pot desistir de la seva sol·licitud de subvenció, abans de la concessió, i l'òrgan instructor l'ha d'acceptar mitjançant resolució.
14.1 D'acord amb la documentació presentada, de les comprovacions d'ofici efectuades i l'informe de la Comissió de valoració, una vegada comprovat el compliment dels requisits sense que s'hagi d'efectuar cap justificació posterior, l'òrgan instructor elevarà la proposta de resolució corresponent a l'òrgan competent per resoldre.
14.2 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària, el caràcter d'ajut de minimis d'acord amb el Reglament (UE) 1408/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis en el sector agrícola (DOUE L-352, de 24.12.2013), i del Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013) pel que fa a les comunitats de regants, i la via de recurs que correspongui.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'Administració tributària i la Seguretat Social i amb la Generalitat de Catalunya.
En el cas dels ajuts de l'apartat 5.1.b), s'ha de fer constar, a més, l'import de la sol·licitud de préstec aprovada i l'import dels interessos bonificables.
En el cas d'agrupacions de persones físiques o jurídiques, s'han de fer constar expressament en la resolució de concessió els compromisos d'execució assumits per cada membre de l'agrupació, així com l'import de la subvenció que ha d'aplicar cada un, els quals també tenen la consideració de beneficiaris.
14.3 En el cas dels ajuts de l'apartat 5.1.b s'ha de fer constar en la resolució que la concessió de l'ajut resta condicionada a la formalització del préstec amb l'ICF.
14.4 La resolució s'efectuarà mitjançant publicació al Tauler electrònic de l'Administració de la Generalitat de Catalunya ( https://tauler.seu.cat ).
Aquesta publicació substitueix la notificació individual i té els mateixos efectes, i indicarà els recursos que procedeixin, l'òrgan davant el qual s'han d'interposar i el termini per interposar-los.
Aquest avís no té efectes de notificació i serveix als únics efectes d'informar el potencial beneficiari de quan s'efectuarà aquesta notificació, que tindrà lloc amb els mitjans esmentats.
Els ajuts concedits es faran públics en la seu electrònica de la Generalitat https://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
16.1 La proposta de pagament de les subvencions es realitzarà amb la informació gràfica de la superfície afectada per l'incendi realitzada per l'Institut Cartogràfic de Catalunya.
Anualment, es comprovarà la realització del compromís de contractació de l'assegurança agrària, i en el cas dels ajuts de l'apartat 5.1.b) la formalització del préstec i el pagament de les quotes corresponents.
En aquest últim cas, l'ICF haurà d'emetre anualment un certificat de l'estat de l'operació de préstec.
Si es produeix un incompliment dels compromisos adquirits, s'iniciarà procediment de revocació i reintegrament dels ajuts.
16.2 Les persones beneficiàries, per rebre l'import de les subvencions, han d'estar al corrent de les obligacions amb l'Administració Tributària i la Tresoreria de la Seguretat Social, així com no tenir deutes de cap mena amb la Generalitat de Catalunya.
16.3 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
El pagament per compensar les càrregues financeres de l'apartat 5.1.b) es realitzarà en un sol cop per l'import de tot el període a l'ICF, per tal que aquest ho apliqui a amortització anticipada del préstec.
-17 Obligacions de les persones beneficiàries
a) En el cas de les explotacions agràries, amb préstecs de circulant, mantenir l'activitat agrària durant els cinc anys posteriors a la concessió de l'ajut.
Les superfícies agrícoles i les explotacions ramaderes s'han de seguir declarant a la DUN, com a mínim durant els cinc anys posteriors a la concessió de l'ajut.
En cas de canvi de titularitat, la nova persona titular haurà d'assumir els compromisos de la persona beneficiària inicial durant el termini indicat mitjançant la corresponent subrogació; en cas contrari, haurà d'efectuar el reintegrament dels imports rebuts, excepte en els casos de força major degudament acreditats.
b) En el cas que es demanin préstecs per inversions, mantenir l'actuació objecte d'ajut durant els cinc anys posteriors a la concessió de l'ajut, i mantenir l'activitat agrària durant els cinc anys posteriors a la concessió de l'ajut.
d) Comunicar a l'òrgan instructor els ajuts, els ingressos o els obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció.
f) Complir les altres obligacions que preveuen la normativa vigent en matèria de subvencions i aquestes bases reguladores.
g) En el cas d'explotacions agràries, contractar l'assegurança per al conreu o tipus de bestiar majoritari de la seva explotació inclosa en els diferents plans anuals d'assegurances agràries, dins el període de 5 anys a partir de la formalització del préstec o la resolució de la concessió de l'ajut.
Les superfícies afectades per l'incendi, s'hauran d'incloure en les pòlisses contractades cada any des del moment en què siguin assegurables, d'acord amb la norma de contractació de l'assegurança.
h) En el cas d'explotacions agràries, aquestes hauran de declarar anualment en la DUN les hectàrees afectades per l'incendi durant el període de 5 anys a partir de la formalització del préstec o la resolució de la concessió de l'ajut.
i) En el cas de comunitats de regants, mantenir l'activitat de gestió de l'aigua i de les infraestructures de regadiu durant els cinc anys posteriors a la concessió de l'ajut.
j) En el cas de Comunitats de Regants, mantenir les parcel·les objecte de l'ajut dintre del padró de parcel·les de la Comunitat de Regants al mínim durant els cinc anys posteriors a la concessió dels ajuts.
-18 Modificació de la resolució
18.1 La resolució de concessió es pot modificar en cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió de l'Administració.
-19 Revocació i reintegrament de les quantitats percebudes indegudament
19.1 L'òrgan concedent, prèvia tramitació del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar els interessos corresponents, en els supòsits previstos en el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i en la Llei 38/2003, 17 de novembre, general de subvencions, així com en el cas de l'incompliment dels requisits i condicions establerts en aquestes bases reguladores.
19.3 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
També es pot procedir a exigir el reintegrament si se superen els límits que estableix l'article 3.2 del Reglament (UE) 1408/2013 de la Comissió, de 18 de desembre de 2013, sobre aplicació dels articles 107 i 108 del Tractat de Funcionament de Unió Europea als ajuts de minimis en el sector agrícola, i d'acord amb l'article 6 del mateix Reglament, i del Reglament (UE) 1407/2013 de la Comissió, de 18 de desembre de 2013, sobre aplicació dels articles 107 i 108 del Tractat de Funcionament de Unió Europea als ajuts de minimis.
19.4 El reintegrament de les quantitats percebudes indegudament es regeix pel Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, del Procediment Administratiu Comú de les Administracions Públiques, sense perjudici de les especialitats que s'estableixin en la normativa aplicable en matèria de subvencions.
A aquests efectes, l'òrgan competent per instruir el procediment de revocació i/o reintegrament és el Servei d'Ajuts a la Sostenibilitat Agrària i la Sub-direcció General d'Infraestructures Rurals i l'òrgan competent per resoldre la persona titular de la Direcció General de Desenvolupament Rural, que podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar en la resolució.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les explotacions per comprovar que es compleixen els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, la negativa al compliment de l'obligació de col·laboració dels beneficiaris o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control, es considerarà resistència, excusa, obstrucció o negativa i, per tant, causa de revocació, i reintegrament, si s'escau, de l'ajut, sense perjudici de les sancions que puguin correspondre.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre; la Llei 38/2003, de 17 de novembre, i la Llei 39/2015, d'1 d'octubre, del procediment administratiu comú de les Administracions Públiques, sens perjudici de les especialitats que es puguin derivar de la normativa sectorial aplicable.
Si aquesta conducta està tipificada com a infracció en la legislació aplicable, dona lloc a la incoació de l'oportú expedient sancionador, d'acord amb el règim sancionador a què fa referència l'apartat anterior.
22.1 Les dades de caràcter personal que les persones beneficiàries han de facilitar per obtenir la subvenció sol·licitada s'inclouen al fitxer Dades i tràmits de les explotacions agràries a la DUN de la Direcció General de Desenvolupament Rural.
La seva finalitat és gestionar les subvencions que atorga la Direcció General de Desenvolupament Rural.
Les persones interessades poden exercir els drets de l'afectat mitjançant escrit dirigit a la Direcció General de Desenvolupament Rural (Gran Via de les Corts Catalanes, 612-614, 08007 Barcelona; 93.304.67.00 i [EMAIL].)
22.2 A aquests efectes, assisteixen als beneficiaris els drets establerts en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques respecte del tractament de dades personals i la lliure circulació d'aquestes, i pel qual es deroga la Directiva 95/46/CE, del Reglament general de protecció de dades, i la Llei Orgànica 3/2018, de 5 de desembre, de Protecció de Dades Personals i garantia dels drets digitals.
Imports màxims dels préstecs de l'apartat 5.1.b) de l'annex 1
Ametller i altres conreus llenyosos de secà: 1.904,95 €/ha
Ametller i altres conreus llenyosos de regadiu: 3.667,08 €/ha
Xarxa de reg explotacions agràries: 3.200 €/ha
Les persones que presentin les sol·licituds per mitjans telemàtics s'han d'autenticar a través dels sistemes de signatura electrònica admesos per la seu electrònica, d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la pròpia Seu electrònica.
2.1 Les sol·licituds per participar en la convocatòria pública d'aquests ajuts s'han de presentar per mitjans telemàtics mitjançant la pàgina https://seu.gencat.cat
En el cas que l'import total de la subvenció adjudicada superior un total de 60.000 € es requerirà un nivell alt de seguretat en la identificació i la signatura electrònica, per al tràmit d'acceptació de la subvenció o bé en el tràmit de justificació.
4.2 En cas que el sol·licitant sigui una persona jurídica, per realitzar la sol·licitud serà necessari el certificat digital de persona jurídica o el certificat digital del representant de l'empresa, d'acord amb l'establert en el paràgraf anterior.
5.3 En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
D'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual incompliment d'aquests principis.
En compliment d'aquesta previsió legal, es fan públics els principis ètics i les regles de conducta als quals les persones beneficiàries d'aquestes subvencions han d'adequar la seva activitat i els efectes d'un eventual incompliment d'aquests.